Ministru kabineta noteikumu projekta „Lauksaimniecības dzīvnieku un vietējo šķirņu mājas (istabas) dzīvnieku gēnu bankas uzturēšanas kārtība” sākotnējās ietekmes novērtējuma ziņojums (anotācija)

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks | Projekts šo jomu neskar. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Dzīvnieku audzēšanas un ciltsdarba likuma 7.panta otrā daļa |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | No 2018.gada 7.novembra ir spēkā Dzīvnieku audzēšanas un ciltsdarba likums, kura Pārejas noteikumu 2. punktā noteikts, ka līdz 2019.gada 1.martam jāizdod Ministru kabineta noteikumus par lauksaimniecības dzīvnieku un vietējo šķirņu mājas (istabas) dzīvnieku gēnu bankas uzturēšanas kārtību.  Zemkopības ministrija ir sagatavojusi Ministru kabineta noteikumu projektu “Lauksaimniecības dzīvnieku un vietējo šķirņu mājas (istabas) dzīvnieku gēnu bankas uzturēšanas kārtība” (turpmāk – noteikumu projekts), lai nodrošinātu efektīvu gēnu bankas darbību.  Visā Eiropā pašlaik ir aktuāls jautājums par lauksaimniecības dzīvnieku šķirņu bioloģiskā materiāla saglabāšanu un pētīšanu, lai saglabātu dzīvnieku šķirņu daudzveidību un pēc nepieciešamības izmantotu vietējo šķirņu bioloģisko materiālu dzīvnieku audzēšanas efektivitātes uzlabošanai, šķirņu saglabāšanai, kā arī izzudušo šķirņu atjaunošanai.  Jau pašlaik Latvijas Lauksaimniecības universitātes (turpmāk – universitāte) Biotehnoloģiju zinātniskās laboratorijas Molekulārās bioloģijas un mikrobioloģijas nodaļā tiek uzglabāti un pētīti lauksaimniecības dzīvnieku bioloģiskā materiāla paraugi (kopā vairāk nekā 1000 asins, DNS un apmatojuma paraugu, kā arī spermas devas). Ir svarīgi, lai uzkrātais bioloģiskais materiāls tiktu saglabāts un papildināts ar jauniem paraugiem. Tāpat ļoti būtiski ir veikt dažādus pētījumus, lai noskaidrotu šķirņu pozitīvās īpašības.  Noteikumu projektā iekļauta gēnu bankas definīcija, nosakot, ka gēnu bankā ilglaicīgi uzglabā dzīvnieku (gan lauksaimniecības dzīvnieku, gan vietējo šķirņu mājas (istabas) dzīvnieku) bioloģisko materiālu, lai to pētītu, raksturotu, izvērtētu, izmantotu, saglabātu un atjaunotu šķirnes.  Pašlaik gēnu bankā tiek uzglabāts tikai lauksaimniecības dzīvnieku bioloģiskais materiāls, taču noteikumu projekts paredz, ka gēnu bankā tiks iekļauts arī vietējo šķirņu mājas (istabas) dzīvnieku, piemēram, Latvijas dzinējsuņa, bioloģiskais materiāls.  Noteikumu projekts paredz, ka universitāte izstrādā metodiku dzīvnieku bioloģiskā materiāla iegūšanai (gēnu bankas papildināšanai) un saglabāšanai un nodrošina atbilstošus uzglabāšanas apstākļus katram gēnu bankā uzglabātajam dzīvnieku bioloģiskā materiāla paraugu veidam. Metodikā universitāte iekļauj darbību aprakstu, lai nepieļautu bioloģiskā materiāla bojāšanu vai iznīcināšanu, nodrošinātu sanitāro un veterināro prasību ievērošanu, kā arī citas darbības, ko universitāte uzskata par būtiskām, lai gēnu bankā uzglabātais bioloģiskais materiāls būtu kvalitatīvs.  Noteikumu projektā paredzēts, ka universitāte izveido, uztur un regulāri atjauno datubāzi par gēnu bankā uzglabāto bioloģisko materiālu. Noteikumu projektā norādīti tikai obligātie datubāzē iekļaujamie dati, taču universitāte var veidot arī plašāku datubāzi.  Noteikumu projektā noteikts, ka universitāte sadarbojas ar šķirnes lauksaimniecības dzīvnieku audzētāju biedrībām un šķirnes mājas (istabas) dzīvnieku audzētāju organizācijām, jo minētās biedrības un organizācijas vislabāk pārzina attiecīgās šķirnes stāvokli, tāpēc vislabāk spēj konsultēt jautājumos par gēnu bankas papildināšanu, šķirņu saglabāšanu un atjaunošanu, kā arī vēlamajiem pētījumiem.  Tāpat universitātei ir jāsadarbojas ar spermas, olšūnu un embriju apritē iesaistītajiem komersantiem, jo šo komersantu iesaistīšana ir nepieciešama gan bioloģiskā materiāla iegūšanai, gan arī tā uzglabāšanai, jo universitātes rīcībā nav visas nepieciešamās iekārtas šāda bioloģiskā materiāla iegūšanai un uzglabāšanai.  Gēnu bankai būtu arī svarīgi iekļauties Eiropas lauksaimniecības dzīvnieku gēnu banku tīklā *EUGENA*, jo šis tīkls strādā pie saskaņotu darbības principu izstrādes visām iesaistītajām bankām, kā arī veicina informācijas apriti un sadarbības iespējas ar dažādu valstu zinātniekiem, tāpēc noteikumu projektā noteikts, ka universitāte sadarbojas ar citu valstu gēnu banku uzturētājiem.  Tā kā lauksaimniecības dzīvnieku ģenētisko resursu koordinators Latvijā ir Zemkopības ministrijas pārstāvis, noteikumu projektā noteikts, ka universitāte katru gadu iesniedz Zemkopības ministrijā kopsavilkumu par situāciju gēnu bankā iepriekšējā gada 31.decembrī.  Lai par gēnu banku atbildīgajam universitātes darbiniekam būtu pieejama pilnvērtīga informācija par bioloģisko materiālu, kas iekļauts vai ko plānots iekļaut gēnu bankā, noteikumu projektā noteikts, ka Lauksaimniecības datu centrs (turpmāk – datu centrs) nodrošina minētajam darbiniekam autorizētu pieeju datubāzei dzīvnieku datu apskatei. |
| 3. | Projekta izstrādē iesaistītās institūcijas un publiskas personas kapitālsabiedrības | Zemkopības ministrija, universitāte un datu centrs |
| 4. | Cita informācija | Nav. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Universitāte.  15 šķirnes lauksaimniecības dzīvnieku audzētāju biedrības, kas darbojas liellopu, cūku, aitu, kazu un zirgu ciltsdarba jomā.  Viena šķirnes mājas (istabas) dzīvnieku audzētāju organizācija, kas darbojas Latvijas dzinējsuņu ciltsdarba jomā.  Spermas, olšūnu un embriju apritē iesaistītie komersanti. |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projekts rada administratīvo slogu universitātei. Tomēr ar noteikumu projektu tiek sakārtota joma, kas jau daļēji darbojās līdz šim, jo dzīvnieku bioloģiskā materiāla paraugus universitātē uzglabā un pēta jau kopš 2007.gada.  Noteikumu projekts nerada papildu administratīvo slogu šķirnes lauksaimniecības dzīvnieku audzētāju biedrībām, šķirnes mājas (istabas) dzīvnieku audzētāju organizācijām un spermas, olšūnu un embriju apritē iesaistītajiem komersantiem.  Noteikumu projekts nerada negatīvu ietekmi uz uzņēmējdarbības vidi un dažāda lieluma uzņēmumiem, konkurenci, vidi, veselību un nevalstiskajām organizācijām un Nacionālā attīstības plāna rādītājiem. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Aptuvenās izmaksas gēnu bankas uzturēšanai (taajā skaitā papildināšanai) gadā:  Elektrības patēriņš 1 kelvinatoram, telpas mikroklimata nodrošināšanai, dīzeļdegviela ģeneratoram – 1750 EUR/gadā.  Sadarbības līgumi ar spermas, olšūnu un embriju apritē iesaistītajiem komersantiem – 1300 EUR/gadā.  Darba alga + DD soc. nod. (24,09%) (0,55 slodze kopā 3 cilvēkiem (molekulārais inženieris, par gēnu banku atbildīgā persona, veterinārārsts)) – 6371,64 EUR/gadā.  Materiāli un reaģenti DNS izdalīšanai (200 bioloģiskā materiāla paraugi) un ieglabāšanai – 2500 EUR/gadā.  4 cilvēkiem uz 2 dienām komandējums pa LV bioloģiskā materiāla ieguvei (benzīns, dienas nauda, naktsmītne) (kopā 4 komandējumi gadā) – 1700 EUR/gadā.  Kopā – 13 621,64 EUR/gadā. |
| 5. | Cita informācija | Nav. |

|  |  |  |  |  |  |  |  |
| --- | --- | --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | | | |
| Rādītāji | **2018.gads** | | Turpmākie trīs gadi (*euro*) | | | | |
| **2019.** | | **2020.** | | **2021.** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2019. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2020. gadam | izmaiņas, salīdzinot ar vidēja termiņa budžeta ietvaru 2020. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 0 | 0 | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 | 0 | 0 |
| * + 1. Datu centrs | 0 | 0 | 0 | 0 | 0 | 0 | 0 |
| 1.1.2. PVD | 0 | 0 | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 0 | 0 | 0 | 0 | 0 | 0 | 0 |
| 2.1. valsts pamatbudžets | 0 | 0 | 0 | 0 | 0 | 0 | 0 |
| 2.1.1. Datu centrs | 0 | 0 | 0 | 0 | 0 | 0 | 0 |
| 2.1.2. PVD | 0 | 0 | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | 0 | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 | 0 | 0 |
| 3.1.1. Datu centrs | 0 | 0 | 0 | 0 | 0 | 0 | 0 |
| 3.1.2. PVD | 0 | 0 | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izde­vumu finansēšanai (kompensējošu izdevumu samazinājumu norāda ar "+" zīmi) | X | 0 | 0 | 0 | 0 | 0 | 0 |
| 0 | 0 | 0 | 0 | 0 | 0 |
| 0 | 0 | 0 | 0 | 0 | 0 |
| 5. Precizēta finansiālā ietekme | X | 0 | 0 | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 | 0 | 0 |
| 5.2. speciālais budžets | 0 | 0 | 0 | 0 | 0 | 0 |
| 5.3. pašvaldību budžets | 0 | 0 | 0 | 0 | 0 | 0 |
| 6. Detalizēts ieņēmumu un izdevu­mu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) |  | | | | | | |
| 6.1. detalizēts ieņēmumu aprēķins |  | | | | | | |
| 6.2. detalizēts izdevumu aprēķins |
| 7. Amata vietu skaita izmaiņas | Nav. | | | | | | |
| 8. Cita informācija | Gēnu bankas uzturēšanu universitāte nodrošinās ar tai piešķirtajiem budžeta līdzekļiem, kā arī piesaistot dažādu projektu līdzekļus. Lauksaimniecības dzīvnieku šķirņu ģenētiskais materiāls jau pašlaik universitātē tiek saglabāts, izmantojot universitātes budžeta līdzekļus. Iekārtas, kas pašlaik tiek izmantotas uzkrātā ģenētiskās materiāla saglabāšanai un pētīšanai, ir iegūtas, izmantojot projektos piesaistīto finansējumu un universitātes pašas budžeta līdzekļus.  Uzkrātais ģenētiskais materiāls tiek uzglabāts universitātes Biotehnoloģiju zinātniskās laboratorijas Molekulārās bioloģijas un mikrobioloģijas nodaļā. Savukārt persona, kas pārzina un ir atbildīga par lauksaimniecības dzīvnieku ģenētiskā materiāla saglabāšanu, darbojas universitātes Lauksaimniecības fakultātē un kā pētnieks veic arī citus darba pienākumus. Tāpēc nav iespējams precīzi nošķirt, cik liels finansējums tiek izmantots tieši gēnu bankas uzturēšanai. | | | | | | |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Sanāksme (14.02.2019.) ar universitātes speciālistu dalību,  noteikumu projekta elektroniska saskaņošana ar Lauksaimnieku organizāciju sadarbības padomi un Zemnieku saeimu. Informācija par noteikumu projektu 21.02.2019. ievietota tīmekļa vietnē www.zm.gov.lv. |
| 2. | Sabiedrības līdzdalība projekta izstrādē | Rīkota sanāksme ar universitātes speciālistu dalību, kā arī noteikumu projekts elektroniski saskaņots ar Lauksaimnieku organizāciju sadarbības padomi un Zemnieku saeimu. |
| 3. | Sabiedrības līdzdalības rezultāti | Universitāte, Lauksaimnieku organizāciju sadarbības padome un Zemnieku saeima atbalsta noteikumu projekta tālāku virzību. Izteiktie iebildumi un priekšlikumi ir izvērtēti un ņemti vērā. |
| 4. | Cita informācija | Nav. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Universitāte, datu centrs un Zemkopības ministrija |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekts neietekmē pārvaldes funkcijas, un tā izpildei nav nepieciešama jaunu institūciju izveide, esošo likvidācija vai reorganizācija. |
| 3. | Cita informācija | Nav. |

Zemkopības ministrs K.Gerhards

Ozoliņa 67027422

[Ligija.Ozolina@zm.gov.lv](mailto:Ligija.Ozolina@zm.gov.lv)